Rumbu-kirjeráiđu

Rumbu-kirjeráiđu, meid Saammâl-kirjeráiđu, lii Lee D. Rodgers čäällim käävciuásásâš, kyevtikielâg párnáikirjeráiđu.Rumbu-Kirjeráiđu. Nettisaje. 3.7.2017. Čujottum 23.12.2020Seipiharju, Sáárá. Kyehti uđđâ kirje almostuumin anarâškielân! – “Sáttá joba keesi ääigi puáttiđ”. Yle Säämi. 1.7.2020. Čujottum 23.12.2020 Mainâseh láá čallum sehe anarâškielân já eŋgâlâskielân. Kielah láá paldâluvâi, vâi kielâid puávtáččij viärdádâllâđ. Kirjeráiđu muštâl aanaarsämmilâš kaandâst, kiän nommâ lii Saammâl. Sun lii nuorâ kandâ, kii lijkkoo fiäránáid já Säämi mulsâšuvvee iveaigijd. Kirje uáivihuáđđoo Saammâl lii vuáđudum čällee kaandân Samuel Ray Rodgers.

Kirjeh
Jyehi kirjeest lii jieijâs iveäigi, moos maainâs vuáđuduvá. Nuuvtpa ráiđu nuávdit ärbivuáválii sämmilâš käävci iveääigi kiärdum.

 2013 – Saammâl já meeci kunâgâs — Sammeli and the King of the Forest (anarâškielân jurg. Petter Morottaja)
 2014 – Saammâl já vuossâmuš sierâpeivi — Sammeli and the First Toyday (anarâškielân jurg. Petter Morottaja)
 2014 – Saammâl já juovlâlisto — Sammeli and the Christmas List (anarâškielân jurg. Petter Morottaja)
 2015 – Saammâl já kuoškkärigâš — Sammeli and the Dipper (anarâškielân jurg. Petter Morottaja)
 2016 – Saammâl já kozzsäplig — Sammeli and the Lemming (anarâškielân jurg. Petter Morottaja)
 2019 – Saammâl já čuoškah — Sammeli and the Mosquitoes (anarâškielân jurg. Petter Morottaja)
 2020 – Saammâl já puoidâ — Sammeli and the Stoat (anarâškielân jurg. Petter Morottaja)
 2020 – Saammâl, Stáálu já njuhčâ — Sammeli, Staalu and the Swan (anarâškielân jurg. Petter Morottaja)

Animaatio
Saammâl já meeci kunâgâs -kirjeest lii rahtum meid siämmáánommâsâš, käävciuásásâš animaatioráiđu.Saammâl já meeci kunâgâs. Yle Areena. Čujottum 23.12.2020

 Keejâ meid 
 Säämi 8 iveäigid

 Käldeeh 

*